Source: http://www.soza.sk/index.php?id=132
Timestamp: 2013-12-12 05:35:27+00:00
Document Index: 9248770

Matched Legal Cases: ['§ 24', '§24', '§24', '§24', '§24', 'čl 4']

SOZA: Dovážate nenahraté hudobné nosiče a zariadenia?
Dovážate nenahraté hudobné nosiče a zariadenia?
Podľa § 24 ods.6 zákona č. 618/2003 Z.z. Autorského zákona v znení noviel (ďalej len AZ) je povinný nahradiť odmenu autorovi alebo iným nositeľom práv prostredníctvom organizácie kolektívnej správ práv:
1) za nenahratý nosič záznamu, ktorý sa zvyčajne používa na rozmnožovanie podľa odseku 1 AZ ( t.j. umožňujúci vytvoriť rozmnoženinu zverejneného diela pre fyzickú osobu pre svoju osobnú potrebu a na účel, ktorý nie priamo ani nepriamo obchodný ) jeho výrobca, príjemca z členského štátu ( ďalej len „príjemca“ ), dovozca z tretej krajiny (ďalej len „dovozca“) alebo iná osoba, ktorá ho po prvýkrát umiestni na trhu na účely predaja v Slovenskej republike a to 6% z predajnej ceny alebo dovoznej ceny takéhoto nosiča (§24 AZ ods. 6a)
2) za prístroj na vyhotovovanie rozmnoženín zvukových alebo zvukovoobrazových záznamov jeho výrobca, príjemca, dovozca alebo iná osoba, ktorá ho po prvýkrát umiestni na trhu na účely predaja v Slovenskej republike a to 3% z predajnej ceny alebo dovoznej ceny takéhoto prístroja (§24 AZ ods. 6b)
3) za nosič podľa písmena a) a za prístroj podľa písmena b) jeho predajca, odosielateľ alebo dopravca vtedy, ak príslušnej organizácii kolektívnej správy práv neoznámi na jej písomnú výzvu údaje potrebné na určenie výrobcu, príjemcu, dovozcu alebo inej osoby, ktorá takýto nosič alebo prístroj umiestnila na účely predaja prvýkrát na trhu v Slovenskej republike
Náhrada odmeny podľa ods. 6 sa neuhrádza za nosič a prístroj (ods. 6a) a ods. 6 b), ktoré sa na účely ďalšieho predaja vyváža do tretích krajín alebo odosiela do členského štátu. Náhrada odmeny sa neuhrádza ani za nosič alebo prístroj, ktorý sa použije výhradne na osobnú potrebu dovozcu alebo príjemcu.
Náhrada odmeny sa uhrádza príslušnej organizácii kolektívnej správy práv pri prvom predaji nosiča alebo prístroja alebo pri jeho dovoze alebo príjme, a to štvrťročne do konca prvého mesiaca nasledujúceho štvrťroka, t.j. do 30.4., 31.7., 31.10. a 31.1.
Osoby uvedené v §24 ods.6 písm.a) a b) AZ sú povinné predložiť príslušnej organizácii kolektívnej správy práv (SOZA) informácie o druhu a počte a dovoznej alebo predajnej cene dovezených, prijatých alebo predaných nosičov, prístrojov alebo zariadení; pri nesplnení tejto povinnosti ani v dodatočnej lehote určenej príslušnou organizáciou kolektívnej správy práv sa sadzba náhrady zvyšuje na dvojnásobok
Predajná cena na účely AZ je cena, za ktorú výrobca prvýkrát predal tovar uvedený v §24 AZ (nosiče a prístroje), alebo za ktorú ho dovozca nakúpil od výrobcu. Súčasťou predajnej ceny nie je clo, dovozná prirážka ani daň z pridanej hodnoty (čl 4. Metodického usmernenia).
SOZA na základe dohody platnej od 1.1.2010 je poverený spoločným výberom a rozdeľovaním odmien za nosiče a prístroje týmito organizáciami kolektívnej správy: LITA, OZIS, Slovgram.
Je potrebné raz za štvrťroka vyplniť tlačivo Oznámenie o výrobe a dovoze nenahratých čistých nosičov a prístrojov určených na rozmnožovanie predmetov chránených Autorským zákonom a poslať ho do SOZA. Na základe tohto tlačiva Vám SOZA vystaví faktúru. Ďalšie informácie vám poskytneme: na tel. čísle: 02/50 20 27 21, e-mail: isna@soza.sk, fax: 02/55 56 94 09